stanford-oval/wikipedia huggingface dataset:
מישור צ'וקורובה
גאוגרפיה ואקלים

המישור הנמשך לאורך חופי הים התיכון בדרומה של אסיה הקטנה צר בדרך כלל, ומתרחב רק בשני מקומות - במישור צ'וקורובה ובמישור פמפיליה הקטן ממנו והמשתרע סביב לעיר אנטליה במערב. צורתו של המישור כצורת מלבן שאורכו כ-130 ק"מ מדרום-מערב לצפון-מזרח ורוחבו כ-70 ק"מ. מישור צ'וקורובה הוא המישור האלוביאלי הגדול ביותר בטורקיה, והוא נחצה על ידי מספר נהרות הזורמים מהרי הטאורוס דרומה אל הים התיכון. החשובים שבנהרות אלה הם הג'ייהאן (פירמוס) והסייהאן (סארוס) שעליו הוקם בשנת 1955 סכר שיצר אגם באורך של 50 ק"מ מצפון לעיר אדנה. במישור צ'וקורובה שורר אקלים ים-תיכוני והמישור מוגן מוקף בהרים מכל צדדיו למעט מדרום. הרים אלה חוצצים בינו לבין רמת אנטוליה ואינם מאפשרים לאקלים היבשתי הקיצוני השורר ברמה להשפיע על המישור.
היסטוריה

| --- | --- |
 :  ראו גם – קיליקיה
פרק זה לוקה בחסר. אנא תרמו לוויקיפדיה ו.
אוכלוסייה וכלכלה

המישור משתרע בתחום האזור שנודע בעבר כקיליקיה או "קיליקיה המישורית" (Cilicia Pedia), וכיום הוא שוכן בשטחן של נפות מרסין, אדנה ואוסמניה. מישור צ'וקורובה מאוכלס בצפיפות יחסית, והערים החשובות בו הן אדנה, העיר החמישית בגודלה במדינה ומרכז המסחר והעסקים החשוב באזור, מרסין (איצ'ל) המשמשת כנמל החשוב ביותר בחופי הים התיכון בטורקיה, אוסמניה, טרסוס וג'ייהאן - נמל הקצה של צינור הנפט באקו-טביליסי-ג'ייהאן.
האזור מעובד באופן אינטנסיבי והוא אחד מארבעת אזורי גידול הכותנה החשובים במדינה. בנוסף מגדלים בו סויה, אגוז אדמה, תירס, חיטה, שעורה, ענבים והדרים. עיבוד טקסטיל הוא התחום התעשייתי החשוב באזור, אך מייצרים בו גם מזון ומעבדים עור וצמר.
תחבורה

מישור צוקורובה מחובר אל רמת אנטוליה דרך שערי קיליקיה, מעבר הרים היסטורי הנקרא כיום "מעבר גילק" (Gülek Boğazı) ודרכו עוברים מסילת רכבת והכביש המהיר E-90 או O-21. המישור נחצה ממזרח למערב על ידי כביש מהיר המקשר בין עריו העיקריות (O-51) ומוביל בצדו האחד מזרחה אל גזיאנטפ (O-52) ודרומה לאנטקיה (O-53), ובצדו האחר הוא מוליך מערבה לכיוון אנטליה. הכביש המהיר נבנה במקביל לכביש בין-עירוני דו-מסלולי ותיק (D-400). במרכזו של המישור שוכן נמל התעופה הבינלאומי צ'וקורובה (Çukurova Uluslararası Havalimanı) שנחנך ב-2024 והחליף את נמל התעופה שקירפאשה (Şakirpaşa Havalimanı) ששכן במרכזה של אדנה ונסגר. ממזרח לאדנה נמצא בסיס חיל האוויר אינג'ירליק.
גלריה

רב קומות במרכז מרסין
מסגד סבנג'י באדנה
כביש צדדי המוליך ממישור צ'וקורובה לרמת אנטוליה
"טירת הבנות" (Kızkalesi) סמוך למרסין
ראו גם

קיליקיה
ממלכת קיליקיה הארמנית
מלחמת טורקיה–צרפת
הערות שוליים

↑  S. Mitchell et al., Cilicia Pedias, Pleiades
| --- | --- |
בקרת זהויות :  NLI: 987007544756505171  BnF: cb12220079g (data)  LCCN: sh2004001853  NKC: ge371043  VIAF: 242963524   WorldCat (עם VIAF): 242963524 
צ'וקורובה בין ארבעת אזורי גידול הכותנה בטורקיה
המכללה האקדמית אחוה

| --- | --- |


המכללה האקדמית אחוה
 מכללה
 תקופת הפעילות:  1971–הווה (כ־54 שנים)
 בעלי תפקידים
 נשיא:  פרופ' יפעת ביטון
 סטודנטים
 כלל הסטודנטים:  2,231
 סטודנטים לתואר ראשון:  1,902
 סטודנטים לתואר שני:  329
 מיקום
 מיקום:  מועצה אזורית באר טוביה
 מדינה:  ישראל ישראל
 קואורדינטות:  31°44′39″N 34°46′27″E﻿ / ﻿31.744245°N 34.774046°E﻿ / 31.744245; 34.774046
 www.achva.ac.il
  (למפת השפלה מוגדלת) המכללה האקדמית אחוה(למפת השפלה רגילה) המכללה האקדמית אחוה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית אחוה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית אחוה
 
לוגו מעוצב לכבוד 50 שנה למכללה
המכללה האקדמית אחוה היא מכללה אקדמית ציבורית. המכללה שוכנת בתחום המועצה האזורית באר טוביה. במכללה מתקיימים לימודים אקדמיים בתחומי המדעים, החינוך, החברה והרוח. המכללה מוסמכת להעניק תואר ראשון, תואר שני ותעודת הוראה.
נכון לשנת תשפ"א לומדים במכללה כ-3,000 סטודנטים ומלמדים כ-500 מרצים בכעשרים תחומי דעת, בהם: חינוך מיוחד, גיל רך, הוראת מתמטיקה, הוראת אנגלית, מדעי החיים, פסיכולוגיה, מערכות מידע, הפרעות בתקשורת, מדעי המחשב היישומיים ועוד. נוסף על הלימודים האקדמיים, במכללה מתקיימים גם לימודי תעודה והשתלמויות, וכן לימודים במכינות להשלמת בגרויות ומכינות ייעודיות.
הקמפוס של אחוה משרת בעיקר את הפריפריה הקרובה, ומעודד גישה רב תרבותית שמזמנת אוכלוסיות מגוונות המעוניינות לרכוש השכלה גבוהה. המכללה נגישה לסטודנטים עם מגוון צרכים מיוחדים.
במכללה פועלים מספר מרכזים:
יחידה לחדשנות וליזמות – המכשירה את הסטודנטים להיות אנשי חינוך יוצרים, יוזמים ומנהיגים בהתאמה לאתגרי התקופה.
מרכז נוירופדגוגיה – המשלב העמקה במאמרים על חקר המוח ויישומם בלמידה ובהוראה.
מרכז סימולציה – המכשיר את הסטודנטים לעבודה אפקטיבית בשדה החינוכי בעזרת תהליכי למידה המבוססים על התנסויות חווייתיות ומהוות חלק בלתי נפרד מלימודי ההוראה.
היסטוריה

המכללה האקדמית אחוה הוקמה בשנת 1971 על ידי המועצה האזורית באר טוביה, כבית מדרש למורות וגננות להכשרת עובדי הוראה המלמד לקראת הכשרה למורה מוסמך בכיר.
המכללה קיימה בראשית שנות ה-70 לימודי טכנאי והנדסאי מכונות, בניין ותעשייה וניהול, לצד לימודים לא אקדמיים בהוראה, בין השאר במסלול של שנתיים לתואר גננת ולימודים של שנה לתפקיד עוזרת גננת. בסוף שנות ה-70 התקיימו במכללה גם לימודי השלמת השכלה לאמהות. בהמשך הפכה לעמותה עצמאית המקיימת לימודים לא אקדמיים לתעודת מורה מוסמך בכיר.
בשנת 1993 קיבלה המכללה את אישור המל"ג לקיים תוכניות לימודים באחריות אקדמית של אוניברסיטת בן-גוריון בנגב. לצד אישור זה קיבלה המכללה בשנת 1995 היתר מהמל"ג להעניק תואר .B.Ed במסלולים לגיל הרך, בית הספר היסודי ובית הספר העל יסודי, בחוגים – חינוך, ספרות, היסטוריה, מתמטיקה, מדעים, יהדות, לשון, וחינוך מיוחד.
בשנת 1998 קיבלה הכרה להסמכה ללימודי תואר .B.Ed וכן קיבלו הכרה חוגים נוספים לערבית, אנגלית, ומחשבים.
בשנת 1997 ערכה המכללה בהנחיית המל"ג, הפרדה אדמיניסטרטיבית בין מכללה אקדמית לחינוך לבין מכללה באחריות אוניברסיטת בן-גוריון בנגב.
בספטמבר 2000 החלה פעילותה העמותה העצמאית אחוה, באחריות אקדמית של אוניברסיטת בן-גוריון וקיימה במהלך השנים 12 תוכניות לימודים כלליות לתואר ראשון באחריות אקדמית של האוניברסיטה.
במשך השנים התקיימו במכללה תוכניות אפיקי-מעבר לאוניברסיטת בן-גוריון, עבור תלמידים מצטיינים.
בשנת 2009 קיבלה המכללה שהייתה באחריות אוניברסיטת בן-גוריון הכרה כמוסד אקדמי עצמאי, ואפשרות להעניק תואר עצמאי ראשון B.Sc. במדעי החיים. המכללה התנתקה מהאוניברסיטה בשנת 2012 והמבנה המאוחד יצר מכללה אחת ייחודית עם שני בתי ספר לתואר ראשון – האחד מתמחה בחינוך ובראשו מכהנת הדיקן פרופסור אבידב-אונגר אורית והשני במדעים, ובית ספר נוסף, לתארים מתקדמים. בשנת 2012, לאחר תהליך ממושך של עבודת ועדות היגוי מקצועיות, נבנתה אסטרטגיה של איחוד המכללות שהיו לפני כן תחת השם הקמפוס האקדמי אחוה. המועצה להשכלה גבוהה אישרה את איחוד המכללות בשנה זאת תחת השם המאחד, "המכללה האקדמית אחוה".
נכון לשנת תשפ"א לומדים במכללה כ-3,000 סטודנטים ומלמדים כ-500 מרצים בדירוגים שונים (סגל בכיר וסגל זוטר) בכעשרים תחומי דעת, בהם: חינוך מיוחד, גיל רך, הוראת מתמטיקה, הוראת אנגלית, מדעי החיים, פסיכולוגיה, מערכות מידע, הפרעות בתקשורת, מדעי המחשב היישומיים ועוד.
התארים הנלמדים במכללה > חינוך

B.Ed. בחינוך ותעודת הוראה למצוינים בחינוך (רג"ב – ראש גדול בהוראה)
B.Ed. בחינוך ותעודת הוראה לגיל הרך
B.Ed. בחינוך ותעודת הוראה לחינוך מיוחד
B.Ed. בחינוך ותעודת הוראה באנגלית במסלול רב-גילאי
B.Ed. בחינוך ותעודת הוראה בספרות במסלול יסודי ועל יסודי
B.Ed. בחינוך ותעודת הוראה בלשון עברית במסלול יסודי ועל יסודי
B.Ed. בחינוך ותעודת הוראה בהיסטוריה במסלול על יסודי
B.Ed. בחינוך ותעודת הוראה במדעים במסלול יסודי ועל יסודי
B.Ed. בחינוך ותעודת הוראה במתמטיקה במסלול יסודי ועל יסודי
B.Ed. בחינוך ותעודת הוראה בשפה וספרות ערבית במסלול רב-גילאי
M.Ed. בחינוך מיוחד
M.Ed. בחינוך מתמטי לבית הספר היסודי
M.Ed. במינהל מערכות חינוך (מסלול עם וללא תזה)
M.Teach ותעודת הוראה
M.Ed. במינהל מערכות חינוך לגיל הרך
M.A. בייעוץ חינוכי*
התארים הנלמדים במכללה > פסיכולוגיה

B.A. בפסיכולוגיה
B.A. בפסיכולוגיה במסלול חינוך מיוחד
B.A. בפסיכולוגיה במסלול משאבי אנוש
M.A. בפסיכולוגיה קלינית רגישת תרבות*
M.A בפסיכולוגיה שיקומית*
M.A בפסיכולוגיה חינוכית*
התארים הנלמדים במכללה > קלינאות תקשורת

B.A. בהפרעות בתקשורת*
התארים הנלמדים במכללה > מערכות מידע

B.Sc. במערכות מידע
B.Sc. במערכות מידע ומדעי המחשב היישומיים*
התארים הנלמדים במכללה > מדעים

B.Sc. במדעי החיים
B.Sc. במדעי החיים בשילוב תעודה במעבדנות רפואית
B.Sc. במדעי החיים עם אפיק מעבר לרפואה ארבע שנתי
B.Sc. במדעי החיים עם תעודת הוראה
התארים הנלמדים במכללה > מדעי הרוח והחברה

B.A. רב תחומי – במסלול לימודי ערב, בחטיבות לימודים: משאבי אנוש, פסיכולוגיה, חינוך, קונפליקט וניהול משברים, תרבות, ספרות עברית, תולדות הרעיונות (היסטוריה), סוציולוגיה, סביבה וקיימות.
M.A. בתרבות עם ישראל
*הענקת התואר מותנית באישור המל"ג.
שכר לימוד ומלגות

שכר הלימוד במכללה הוא שכר לימוד אוניברסיטאי. המכללה מציעה מגוון מלגות סיוע, מלגות עידוד בגובה שכר לימוד מלא בשנה א' לעומדים בתנאי הקבלה, ומלגות בגובה שכר לימוד מלא לבעלי נתוני קבלה גבוהים. במסגרת פרויקט "קהילות סטודנטים", סטודנטים המעתיקים את מקום מגוריהם לקריית מלאכי ולרהט מקבלים מלגות שכר לימוד וקיום תמורת פעילות חברתית בעיר.
הערות שוליים

1 2 3  לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020)
↑  תוקם מכללה באזור באר טוביה, דבר, 23 באוגוסט 1971
| --- | --- |
בקרת זהויות :  NLI: 987007265452805171  ISNI: 0000 0004 0604 7694  LCCN: n2005030267  VIAF: 133061977   WorldCat (עם VIAF): 133061977
סרטן הקוקוס

| סרטן קוקוס |
| --- | --- |
 סרטן קוקוס על גזע עץ
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: סרטנאים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגליים
תת־סדרה:: שוני בטן
אינפרא־סדרה:: סרטנים קצרי בטן
על־משפחה:: סרטנים נזירים
משפחה:: Coenobitidae
סוג:: סרטן קוקוס
מין:: סרטן קוקוס
שם מדעי
 Birgus latro ‏ליניאוס, 1767
תחום תפוצה
 תפוצת סרטן הקוקוס (בכחול)

סרטן קוקוס באי כריסמס
סרטן הקוקוס (שם מדעי: Birgus latro) הידוע גם בתור הסרטן השודד (Robber crab) על פי שמועות כי הם נוהגים לעיתים לגנוב פריטים נוצצים כגון סירים וכלי כסף מבתים ואוהלים. סרטן הקוקוס הוא פרוק הרגליים היבשתי הגדול בעולם עם משקל של עד 4.1 ק"ג ויכול לגדול עד לרוחב של מטר. סרטן הקוקוס בעל צבתות חזקות וביכולתו לבקע באמצעותן אגוזי קוקוס על מנת לאכול את תוכנם.
רבייה

סרטני קוקוס מזדווגים לעיתים קרובות ובמהירות על קרקע יבשה בתקופה שבין מאי לספטמבר, ובעיקר ביולי ובאוגוסט. הזכר והנקבה נאבקים זה בזה, והזכר הופך את הנקבה על גבה כדי להזדווג. כל תהליך ההזדווגות אורך כ-15 דקות. זמן קצר לאחר מכן מטילה הנקבה את ביציה, מדביקה אותן לצד התחתון של בטנה ונושאת אותן למשך מספר חודשים. בזמן בקיעת הביצים, בדרך כלל באוקטובר או נובמבר, הנקבה משחררת את הביצים אל הים בשעת הגאות.
הזחלים צפים במים למשך כ-28 ימים שבמהלכם נטרף חלק גדול מהם בידי טורפים. לאחר מכן הם חיים על קרקע האוקיינוס ועל החוף ומשתמשים בקונכיות של חלזונות להגנה למשך כ-28 ימים נוספים. במהלך 28 הימים הללו מתחילים הסרטנים לעלות לקרקע יבשה ובתום תקופה זו הם עוזבים את הים לצמיתות ומאבדים את היכולת לנשום במים. סרטני קוקוס צעירים שלא מצאו קונכייה בגודל המתאים משתמשים לעיתים בקליפות קוקוס שבורות. לאחר שהם גדולים מדי אפילו בשביל קליפות קוקוס, הם מפתחים בטן קשיחה. סרטן הקוקוס מגיע לבגרות בין 4 ל-8 שנים לאחר ההתבקעות. זוהי תקופת התפתחות ארוכה מהרגיל אצל סרטנאים.
תזונה

תזונתו של סרטן הקוקוס מורכבת בעיקר מפירות, כולל אגוזי קוקוס ותאנים. מעבר לכך, סרטני הקוקוס ניזונים ממגוון רב של מזונות מהטבע, כולל עלים, פירות רקובים, ביצי צבים ונבלות. בנוסף, סרטני הקוקוס אוכלים לעיתים קונכיות של בעלי חיים אחרים, ככל הנראה בשל הסידן שהן מכילות. לעיתים סרטני הקוקוס ניזונים אף מיצורים חיים שנעים באיטיות רבה מדי בשביל להימלט, כמו צבי ים שבקעו זה עתה מהביצה. לעיתים קרובות הסרטנים מנסים לגנוב מזון מסרטני קוקוס אחרים, ועל כן חלקם מעדיפים לאכול את מזונם במקומות מסתור.
הסרטנים מטפסים על עצים בשביל ללקט אגוזי קוקוס או פירות אחרים לאכילה, או לחלופין, כדי לברוח מהחום או מחיות טרף. הסרטן קוטף את אגוזי הקוקוס מהעץ באמצעות צבתותיו, ולאחר מכן אוכל אותם על האדמה. אולם, לפי הביולוג הגרמני הולגר רומפף (Holger Rumpf), בעל החיים אינו אינטליגנטי דיו בשביל לתכנן כזו פעולה, והאגוז, ככל הנראה, נופל באורח מקרי תוך כדי ניסיון הפיצוח על העץ. סרטני הקוקוס סודקים את האגוז עם צבתותיהם החזקות ואחר כך אוכלים את תוכנו.
במשך זמן רב הטילו ספק ביכולתם של סרטני הקוקוס לפצח אגוזי קוקוס, ובניסויים שנעשו פרטים מהמין גוועו מרעב על אף שהיו מוקפים באגוזי קוקוס. אולם, בשנות השמונים הצליח הביולוג הולגר רומפף להתבונן בסרטני קוקוס בזמן שהם מפצחים את האגוזים בטבע, וחקר את פעולתם. הסרטנים פיתחו טכניקה מיוחדת לפיצוח האגוזים: אם קליפתו של הקוקוס עדיין שלמה, הסרטנים ישתמשו בצבתות כדי לקרוע את הסיבים שעל קליפת הקוקוס, כאשר הם מתחילים בשלושת נקבי הגדילה. כאשר הנקבים נגלים, הסרטן יהלום באמצעות צבתותיו באחד מהם עד שהקוקוס יישבר. לאחר מכן, הסרטן ישתמש בצבתותיו הקטנות יותר כדי להוציא את ציפת הקוקוס. באמצעות הצבתות החזקות של הסרטן, פרטים גדולים יותר יכולים אף לשבור את הקוקוס למספר חתיכות קטנות לשם נוחות אכילה.
בית גידול

סרטני קוקוס חיים לבדם במאורות תת-קרקעיות ובנקיקים בסלעים. הם חופרים בכוחות עצמם מאורות בעצמם בחול או בקרקע רכה. במהלך היום הם נשארים חבויים על מנת להתגונן מפני טורפים וכדי לצמצם את איבוד הנוזלים בשל החום. במהלך השהות במאורה, סוגר סרטן הקוקוס את פתח המאורה באחת מצבתותיו, כדי לקיים מיקרו-אקלים לח בתוך המאורה, החיוני לאיברי הנשימה. באזורים עם ריכוז גבוה של סרטני קוקוס, יש היוצאים ממאורותיהם גם במהלך היום כדי להשיג יתרון בחיפוש אחר מזון. גם כאשר מזג האוויר סגרירי או גשום, יוצאים לעיתים סרטני הקוקוס ממאורותיהם היות שתנאים אלו מאפשרים להם לנשום בקלות יתרה. סרטני הקוקוס חיים בדרך כלל בקרבת הים ואולם ישנם פרטים שנמצאו במרחק של 6 קילומטרים מהחוף.
תפוצה

סרטני קוקוס חיים באזור האוקיינוס ההודי והאוקיינוס השקט. בקיריטימטי ניתן למצוא את ריכוז סרטני הקוקוס הגדול ביותר בעולם. ריכוזי אוכלוסייה גדולים נוספים קיימים באיי קוק, ובעיקר באיים פוקפוקה, סוברוב, מנגאיה, טקוטי, מאוקה, אטיאו, אטול קרוליין ופלמרטסון. גם באיי סיישל ניתן למצוא אוכלוסיות סרטני קוקוס, ובעיקר באי אלדברה, באיי גלוריאוסו, ובאיים אסטוב, אסמפשיין וקוסמולדו, אולם סרטן הקוקוס נכחד באיים המאוכלסים ביותר. ניתן למצוא סרטני קוקוס גם במספר איים באנדמן וניקובר שבמפרץ בנגל. קיים שוני בגוון הפרטים הנמצאים באיים השונים, שנע בין סגול בהיר לסגול כהה ולחום.
סרטני הקוקוס הבוגרים אינם מסוגלים לשחות, ולכן נראה שהם התיישבו באיים השונים בעודם זחלים המסוגלים לשחות. עם זאת, לאור המרחק הגדול בין האיים, יש חוקרים המאמינים כי 28 ימים אינם מספיקים לשחות מרחק כה רב, ומניחים כי סרטני קוקוס צעירים הגיעו לאיים השונים באמצעות עצים סחופים ושרידי אניות טרופות ומטעניהם.
באיים השונים שבהם נפוצים סרטני הקוקוס ניתן להבחין בפרצות שבהן אין סרטני קוקוס, כגון אזור בורנאו, אינדונזיה וגינאה החדשה. איים אלו נמצאים בהישג ידם של הסרטנים, ובהם קיים בית גידול מתאים, אולם אין בהם שום אוכלוסייה של סרטני קוקוס. הסיבה לכך היא הכחדה בידי אדם, ככל הנראה למטרות מזון. אף על פי כן, ידוע כי קיימת אוכלוסייה קטנה של סרטני קוקוס בסולווסי שבאינדונזיה.
מצב שימור

על פי הקריטריונים של IUCN, לא קיים מספיק מידע שיכול להצביע על סרטני הקוקוס כעל מין בסכנת הכחדה, ולכן מצב השימור שלו מוגדר כ"חסר מידע" (DD). עם זאת, סביר להניח שפיתוח חופים באיים רבים מפחית את שטח בית הגידול של הסרטנים.
סרטני הקוקוס הצעירים פגיעים בפני טורפים כגון חולדות, חזירים ואפילו נמלים כמו ה-Anoplolepis gracilipes. לעומת זאת, לסרטני קוקוס בוגרים אין טורפים טבעיים, מלבד בני האדם. לבוגרים ראייה נחותה, והם מאתרים אויבים על פי תנודות באדמה.
במבט כולל נראה כי לאוכלוסיות גדולות של בני אדם השפעה שלילית על אוכלוסיית סרטני הקוקוס. סרטן הקוקוס מוגדר כבעל חיים מוגן במספר אזורים. באזורים מסוימים חל איסור לצוד סרטנים קטנים מדי, ובאזורים אחרים חל איסור לצוד אותם בעונות הרבייה.
סרטן הקוקוס בתרבות ויחסיו עם האדם

לסרטן, עם ממדיו וכוחו המאיימים, יש מעמד מיוחד בתרבות של תושבי האיים בהם הוא נפוץ. הוא נאכל על ידי תושבי האיים שבאוקיינוס השקט ונחשב שם למעדן ולאפרודיזיאק, וטעמו מתואר לעיתים קרובות כדומה לטעם לובסטר. החלקים שנחשבים למעדנים הגדולים ביותר הם הביצים שבתוך הנקבה והשומן שבבטן הסרטן. לעיתים אופן הבישול של סרטני הקוקוס דומה לאופן הבישול של לובסטרים, בישול באידוי או ברתיחה. באיים השונים יש מתכונים שונים לבישול הסרטן, למשל סרטן קוקוס מבושל בחלב קוקוס.
בעוד שסרטן הקוקוס עצמו אינו רעיל, הוא יכול להפוך לרעיל בהשפעת תזונתו, ולעיתים מתרחשים מקרים של הרעלה עקב אכילת הסרטן. ההשערה היא שהמקור לרעילות הוא רעלנים בצמחים. ייתכן שבמקרים מסוימים הרעל הוא הגורם לכך שהסרטן נחשב לאפרודיזיאק, כמו דגי הפוגו, דגים רעילים ביותר הנאכלים ביפן. אולם, בניגוד לפוגו, סרטני הקוקוס אינם נמכרים בדרך כלל והם אינם משווקים בצורה מסחרית.
בני האדם גם צדים את סרטני הקוקוס, בין היתר באמצעות פיזור חצאי קוקוס שרופים בסביבת המחיה של הסרטנים. בנוסף, לעיתים ילדים משתעשעים עמם, למשל באמצעות מיקום דשא לח על דקלים שבהם שוכנים הסרטנים, כך שהסרטן יזהה את הדשא כקרקע מוצקה, יאחז בה ובכך ייפול.
תושבי האיים רוחשים לסרטני הקוקוס הערצה בגלל כוחם הרב, ונפוצו שמועות על כך שבעלי קרקעות משתמשים בהם כשומרים על מטעי הקוקוס שלהם. הסרטנים, בעיקר הפרטים הלא בוגרים, נמכרים לפעמים כחיות מחמד, למשל בטוקיו. כאשר הם נמכרים כחיות מחמד, הם מושמים בכלובים חזקים במיוחד כדי למנוע מהסרטנים להשתמש בצבתות החזקות שלהם על מנת להימלט.
בסרט הקולנוע "מואנה" מופיעה דמות של סרטן קוקוס ענק בשם טאמאטואה שמצפה את שריונו באוצרות זהב שונים.
הערות שוליים

↑  סרטן קוקוס באתר הרשימה האדומה של IUCN
↑  קליפת הקוקוס מורכבת משכבה חיצונית של סיבים ומתחתיה קליפה קשה שבה שלושה נקבים שמהם יכול השורשון לצמוח.
↑  ציפה היא בשר הפרי, החלק הנאכל של הפרי.
| --- | --- |
בקרת זהויות :  NLI: 987007533065005171  LCCN: sh2008008212 
סרטן קוקוס במזרח רנל
מר סופר-על וחברים

| --- | --- |

תמונה מתוך הסרט
 מבוסס על:  משפחת סופר על
 בימוי:  רוג'ר גולד  בראד בירד (פרשנות)
 הופק בידי:  אן ברילז  בראד בירד (ביצוע)  אסנת שורר (ביצוע)
 תסריט:  רוג'ר גולד  בראד בירד (פרשנות)
 עריכה:  סטיב בלום
 מדבבים:  רוג'ר ל' ג'קסון, פיט דוקטר, מייקל אסברי, סלייה שומן
 מוזיקה:  אלכס מנדל
 מדינה:  ארצות הברית 
 חברת הפקה:  פיקסאר, סרטי וולט דיסני 
 חברה מפיצה:  Walt Disney Home Entertainment
 שיטת הפצה:  ישירות לווידיאו 
 הקרנת בכורה:  15 במרץ 2005
 משך הקרנה:  4 דק' 
 שפת הסרט:  אנגלית 
 סוגה:  סרט קצר, סרט גיבורי על, סרט מצויר
 דף הסרט ב־IMDb
 
מר סופר-על וחברים (באנגלית: Mr. Incredible and Pals) הוא סרט קצר מונפש אמריקאי משנת 2005 באורך 4 דקות שהופק על ידי פיקסאר ומבוסס על הסרט "משפחת סופר-על" שהופץ לראשונה בשנת 2004. הסרט משמש כפרק פיילוט לסדרה המבוססת על הסרט שבסופו של דבר אינה הופקה. הסרט מציג את הדמויות של מר סופר-על ופרוזן מהסרט, בתוספת של ארנב בשם מיסטר סקיפרדו. הסרט הופץ לראשונה בארצות הברית יחד עם ה-DVD של הסרט "משפחת סופר-על", בישראל הסרט לא הופץ ואינו דובב לעברית.
הסרט מונפש בסגנון אנימציה מוגבלת כדי להציג את התקציב הנמוך של סדרות הטלוויזיה המצוירות ששודרו בשנות החמישים והשישים. במהלך תקופה זו חסכו בתקציב אולפני אנימציה טלוויזיוניים בשביל להפחית כמויות גדולות של מוצרים בתקציבים נמוכים, מה שהביא למספר רב של סרטים מצוירים בטלוויזיה לקבל ביקורות של לעג על ידי מבקרי הטלוויזיה, היסטוריוני הקולנוע והאנימציה והצופים.
עלילה

הסרט מתחיל בכך שמר סופר-על, פורזן ומיסטר סקיפרדו מספרים לצופים על האירועים הקודמים, בהם אישיות מרושעת בשם ליידי לייטבוג גנבה את גשר נהר המערב והתירה מכוניות תקועות משני צידי הנהר. בשביל לתקן את מצב זה, פרוזן בונה גשר קרח. כשמר סופר-על מגיע לכינוס נטוש, הוא מחפש שם את ליידי לייטבוג באמצעות הרמת חפצים שונים בזמן שהוא מציין שהיא לא נמצאת תחת אף אחד מהם. מיסטר סקיפרדו מקפץ כדי לציין שהגשר החסר נמצא מאחוריו. לפתע, ליידי לייטבוג עפה החוצה ומודיעה לכולם על התוכנית הרעה שלה לגנוב את גשרי העולם וליצור פקקים שיגרמו להשמדת הכלכלה. במהלך הסרט רואים מה גיבורי העל עושים בשביל לחסל את התוכנית המרושעת של ליידי לייטבוג.
מדבבים מקוריים

רוג'ר ל' ג'קסון – מספר
פיט דוקטר – מר סופר-על
מייקל אסברי – פרוזן
סלייה שומן – ליידי לייטבוג
פרשנות

בנוסף לשלל הפניות וההתייחסויות לאנימציה שנכללה בסרט זה, קרייג טי. נלסון וסמואל ל. ג'קסון סיפקו פרשנות לסרט בכך שהם מציגים את מר סופר-על ופורזן כאלו הם צופים בסרט לראשונה לאחר מספר שנים. בפרשנות של שתי הדמויות מר סופר-על הביע אדישות, ופורזן אמר שהגרסה שלו בסרט גרועה ושהוא מרוגז על מיסטר סקיפרדו. בסופו של דבר, פרוזן כל כך התעצבן שהוא יוצא מהפרשנות ודרש שהסרט לעולם לא ישודר.
אזכורים בתרבות

ברומן "Incredibles 2: A Real Stretch: An Elastigirl Prequel Story" מתייחסים לסרט מספר פעמים.
ראו גם

המתקפה של ג'ק ג'ק
כרומטידה

כרומוזום משוכפל. 1, כרומטידה. 2, צנטרומר. 3, זרוע קצרה. 4, זרועה ארוכה
כרומטידה (באנגלית: Chromatid) היא אחת משתי הזרועות הזהות המרכיבות את הכרומוזום במצבו המשוכפל.
שתי הכרומטידות מחוברות האחת לשנייה באזור הנקרא צנטרומר. כשהן מחוברות הן מכונות "כרומטידות אחיות"; כשהן נפרדות הן אינן נחשבות יותר לכרומטידות, אלא לכרומוזומים בלתי-משוכפלים. הצנטרומר, אינו נמצא בהכרח במרכז הכרומטידות, למרות ששמו עלול לרמז זאת (צנטרום בלטינית פירושו "מרכז"); מיקומו מחלק את הכרומטידה לזרוע ארוכה (מסומנת באות q) ולזרוע קצרה (p).
הכרומוזומים מופיעים במצב משוכפל, ככרומטידות אחיות, רק לקראת ובזמן חלוקת התא. מטרת השכפול היא ליצור עותק זהה של כל הגנום; כל אחד משני העותקים נודד במהלך המיטוזה או המיוזה אל אחד מתאי הבת.
למונח "כרומטידה" אין קשר למונח "כרומוזום הומולוגי". בתא דיפלואידי קיימים שני עותקים של כל כרומוזום - עותק אחד מהאב ועותק אחד מהאם. שני העותקים מכונים "כרומוזומים הומולוגיים". שני העותקים נמצאים בתא כל העת, בניגוד לכרומטידות, הרלוונטיות רק לקראת ובזמן חלוקת התא. כמו כן הכרומטידות זהות לחלוטין האחת לשנייה; לעומת זאת כרומוזומים הומולוגיים נושאים את אותם הגנים, אך בגרסאות שונות במקצת הקרויות אללים. הזהות בין הכרומטידות האחיות היא הגורם לכך ששני תאי הבת זהים לגמרי לאחר חלוקת התא.
במיוזה (חלוקת ההפחתה המתרחשת בתאי הרבייה) נוצר מבנה של 4 כרומטידות – שני זוגות של כרומטידות אחיות הנקרא ביוולנט. בביוולנט חל אירוע של שחלוף (crossing over). השחלוף נעשה תמיד בין כרומטידות שאינן אחיות (אין הגיון להחליף בין אחיות כי הן זהות במידע התורשתי שבהן) מתקיים איתור של אזור מסוים – שתי כרומטידות שונות נפתחות באותו אזור בדיוק, ונסגרות בחזרה - כל אחת על השנייה ומחליפות ביניהן את החומר. אזור שחלוף זה נקרא כיאזמה. בין כרומוזומים הומולוגים מוצאים בין 2 ל 3 קיאזמטות. מנגנון השחלוף המדויק הזה (עד רמת הנוקלאוטיד) עדיין לא ידוע בכללותו כיום.
מנגנון השכפול ומנגנון המיוזה קורה לפני החלוקה הסופית לתאי הבת, המכילים כל אחד חצי מכמות הכרומוזומים של תא בוגר. השונות בין האללים של הכרומוזומים ההומולוגיים היא הגורם לכך שיצורים דיפלואידים אינם זהים להוריהם, ותכונותיהם מהוות שילוב ואיזון בין תכונות שני ההורים.
אריקה-קודי

| --- | --- |
קובץ:Erica Cody.jpg
 לידה:  27 ביולי 1996 (בת 28) דבלין, אירלנד 
 שם לידה:  אריקה-קודי קנדי-סמית'
 מוקד פעילות:  אירלנד 
 סוגה:  R&B עכשווי ‏•‏‏ היפ הופ
 פרופיל ב-IMDb
 
אריקה-קודי קנדי-סמית' (באנגלית: Erica-Cody Kennedy-Smith; נולדה ב-27 ביולי 1996), ידועה בשמה הפרטי אריקה-קודי, היא זמרת R&B עכשווי וכותבת שירים אירית.
שנותיה הראשונות

סמית' נולדה בבית החולים רוטונדה שבדבלין, וגדלה בעיירה בבלדוייל. אמה היא אירית, ואילו אביה נולד למשפחה אפרו-אמריקאי מקרוליינה הדרומית. כילדה קיוותה לפתח קריירה כשחקנית כדורסל. אולם בגיל 18 קרעה את הרצועה הצולבת הקדמית, ובהוראת רופא הפסיקה את אימוניה. סמית' הייתה חברה בתנועת צופי אירלנד.
קריירה

במהלך לימודיה בבית הספר בילי ברי סטייג' ערכה את הופעתה הראשונה כחימום לויזקיד. באפריל 2019 הוציאה את המיני-אלבום הראשון שלה, Leoness. סגנונה המוזיקלי תואר כדומה לזה של TLC ואליה. היא הייתה אחת האמנים שהופיעו בפגישות הנעילה של Hot Press באפריל 2020.
בשנת 2020 השתתפה בהפגנות Black Lives Matter, וסיפרה בפומבי על החוויות הגזעניות שחוותה במהלך חייה. מאוחר יותר נבחרה להופיע במדור המיוחד של Women to Watch in 2020.‏
בשנת 2021 ערכה הופעת קמע בסדרה גורל: סאגת ווינX מבית היוצר של נטפליקס. בשנת 2022 הופיעה בעונה החמישית של הגרסה האירית ל-Dancing with the Stars.‏ הרקדן המקצועי שליווה אותה היה דניס סמסון, ויחד הם הגיעו למקום השני.
בינואר 2024 נחשף כי אריקה-קודי עתידה להשתתף בקדם האירי לאירוויזיון 2024 עם השיר "Love Me Like I Do". התחרות אורגנה על ידי תאגיד השידור האירי, RTÉ, ושירה הגיע בערב הגמר למקום הרביעי.
דיסקוגרפיה > מיני-אלבומים

| שם | פרטים |
| --- | --- |
Leoness:  יצא לאור: אפריל 2019  חברת תקליטים: ECM
Love & Light:  יצא לאור: אוקטובר 2021  חברת תקליטים: ECM